મહેમદાવાદ: મહેમદાવાદના સિદ્ધિ વિનાયક ખાતે હોળીના દિવસે ગુજરાતની સૌથી વિશાળ ઇકોફ્રેન્ડલી હોળી તૈયાર કરવામાં આવી છે. આ ઇકોફ્રેન્ડલી હોળીમાં 150 કિલોથી વધારે જડીબુટ્ટીઓનો ઉપયોગ કરવામાં આવશે. તેમ જ આ હોળી 25 ફૂટ ઊંચી અને 17 ફૂટ પહોળી હશે. હોળીનાં દર્શન મંદિરના પ્રાંગણથી 5 કિલોમીટર દૂરથી કરી શકાશે. મંદિરના સિદ્ધિ વિનાયક મંદિરના ટ્રસ્ટી નરેન્દ્ર પુરોહિતના જણાવ્યા અનુસાર પર્યાવરણને ધ્યાનમાં રાખીને છાણાં અને ઔષધિથી હોળી બનાવવામાં આવશે.